VM-drømmen i fare for B.B.S. Sugarlight
Kretsen rundt B.B.S. Sugarlight var tidlig ute med å fortelle om drømmen om å kopiere Habib og Ulf Thoresens VM-triumf fra 1986. I hele sommer har hesten blitt matchet i de tøffeste løpene i Europa for å være best mulig herdet til VM. Noe som til slutt første til at hesten i en periode sto øverst på rankeringen over europeiske travhester. Nå kan drømmen være knust. For arrangøren har valgt ikke å invitere B.B.S. Sugarlight inn i løpet, men kun tilbud den Fredrikstad-eide hesten en reserveplass til løpet. Det gjør planene svært problematiske ettersom å frakte en hest «over dammen» til USA krever mye planlegging og organisering, og er neppe noe kretsen ønsker dersom man ikke er sikret en plass i løpet med rundt fire millioner kroner i førstepremie. – Jeg er skuffet. Klaus Koch, ansvarlig for å plukke ut europeiske hester til VM i USA i Oktober, har satt B.B.S. Sugarlight på venteliste. Vi er første reserve. Koch valgte å innby Creatine, On Track Piraten og Oasis Bi før B.B.S. Sugarlight, sier trener og deleier Fredrik Solberg til Equus Media tirsdag kveld. Creatine representerer USA, mens On Track Piraten og Oasis Bi er svenske. Alle tre har stått oppstallet i Sverige i år. – De to siste har vi regelrett beseiret ved flere tilfeller i år. Koch delte ut invitasjonene etter løpet i Mons i Belgia søndag, sier Solberg, som ikke har fått en mer utdypende forklaring. Nå er det VM-håpet avhengig av at noen av de tre nevnte hestene takker nei til en plass i VM-løpet. – Jeg ønsker imidlertid et raskt svar om vi får lov til å være med, eller ikke. En tur til USA krever nøye planlegging. Dessuten vil jeg trene hesten slik at han er i ekstrem toppform til VM-løpet. Går dagene uten at jeg får et endelig svar, blir situasjonen vanskelig. Nesten håpløs. Oasis Bi og On Track Piraten var begge foran B.B.S. Sugarlight i mål i søndagens Masterfinale iBelgia. Den norske hesten travet imidlertid ett av årets beste løp alene i tredjespor i 1200 meter. B.B.S. Sugarlight kan i tillegg vise til seier i Olympiatravet og Oslo Grand Prix i år, begge over distansen 2100 meter – altså VM-distansen senere i høst.
VM-arrangøren har valgt ikke å invitere det norske håpet B.B.S. Sugarlight til mesterskapsløpet på Yonkers utenfor New York i oktober. Dermed kan VM-drømmen være knust travstjernen.